section_heading: Gospodarstvo
paragraph_text: U zadnjih nekoliko godina u selu je uređeno desetak objekata za smještaj turista, koji rado borave u tom pitomom i pitoresknom krajoliku, tijekom čitave godine, a vrlo intenzivno od početka travnja do sredine listopada. Na raspolaganju im je 165 turističkih kreveta, 16 kuća s 14 bazena, istarska konoba, više pješačkih staza,prekrasan okoliš, blizina mora, kao i Adrenalinskog parka Glavani i Ranča Barba Tone u Manjadvorci.